|  |  |
| --- | --- |
| Protokol predstavitve: | **Interni informativni dan: MAG,UNI** |
| Različica: | 1.3 |

Predstavljajte si, da v tem trenutku odpove vso sodobno telekomunikacijsko omrežje. Instant fotografije boste morali lepiti na zid, filme gledati v kino, »match-ali« se boste na Tinderju kar v živo.

**KLIK – SLIDE 2 [video]**

Vi ste na internetu, vaša mama je na internetu, banke, borze so na internetu, še vaš hladilnik ima Instagram profil. Danes je cel svet povezan v globalno omrežje, brez katerega ni sodobne družbe, ni gospodarstva in ni napredka. **[video 00:15]** Ko drvite z vašim novim avtomobilom po mestnih vpadnicah, se vam na sodobnem uporabniškem vmesniku prikazujejo navigacijske informacije, ki jih vozilo neprenehoma pridobiva iz satelitskega sistema GPS, da vam lahko pove, kdaj zaviti levo. **[video 00:30]** Z radarsko detekcijo zaznava nasproti prihajajoča vozila, pešce, ki se vračajo s Škisove tržnice po voznem pasu namesto pločniku in nenehno komunicira s pametnimi semaforji v okolici. **[video 00:45]** Obraba zavornih diskov, pritisk v gumah, napaka v potniški kabini se preko skupnega komunikacijskega vodila zlivajo v centralno enoto, ki poskrbi za vašo brezskrbno vožnjo.

**AUTO – SLIDE 3 [študij IKT]**

Gospodarstvo nujno potrebuje inženirje, ki bodo ta sistem razvijali in ga upravljali, kajti če vse to odpove, se svet ustavi.

Študij IKT je najhitrejša pot do tega, kar gospodarstvo potrebuje v naslednjih 20 letih. Vendar zakaj gredo vse stvari na internet?

1. Ker je Hardware drag. Lažje je kopirati programsko opremo, kot izdelovati namenske naprave.
2. Ker uporabniki hočejo stvari takoj, »komot«, povsod. In to brez kompromisov.
3. Ker se spreminja ekonomika sveta, raje najamem in poslujem digitalno.

Naša naloga je, da proizvedemo inženirje, ki poznajo zahteve in omejitve obeh svetov, tako strojnega, kot programskega, zato imamo IKT. To je študij za vas, ki niste zadovoljni z reševanjem manjših posameznih problemov, ampak iščete izziv v večjem smislu. V zadnjih 5 letih so študentje IKT imeli prvo zaposlitev še pred zaključkom študija, od tega polovica s pogodbo za nedoločen delovni čas.

Da je to naša zaveza, vam ponujamo več kot **KLIK – SLIDE 3 [60 IKT]** 60 strokovnjakov s področja IKT, sodelujemo s preko **KLIK – SLIDE 3 [40 IKT]** 40 Slovenskimi in tujimi podjetji, ter v letu 2020 ocenjujemo, da bo Evropa ustvarila vsaj **KLIK – SLIDE 3 [100.000 IKT]** 100.000 novih delovnih mest s področja IKT.

**KLIK – SLIDE 4 [študijIKT]**

Vsak študent IKT bo ob zaključku študija znal ročno izdelati tiskanino, spajkati elemente, prototipirati svojo napravo, jo povezati v omrežje in zanjo narediti uporabniški vmesnik. S sodobnim študijem vas naredimo zaposljive danes, usposobimo za reševanje najzahtevnejših integracijskih projektov in pripravimo konkurirati najboljšim.

Če želite z nami ustvarjati prihodnost, nas po zaključku predstavitev poiščite zunaj na informacijski točki.